CELEX: 32017D0486
Language: hu
Date: 2017-03-17 00:00:00
Title: A Bizottság (EU) 2017/486 végrehajtási határozata (2017. március 17.) a 2004/558/EK határozat I. és II. mellékletének a Luxemburgnak, a németországi Hamburg és Schleswig-Holstein szövetségi tartományoknak és Jersey-nek a szarvasmarhák fertőző rhinotracheitisétől mentes státusa tekintetében, valamint a 2008/185/EK határozat II. mellékletének az olaszországi Friuli Venezia Giulia régió Aujeszky-féle betegségtől mentes státusa tekintetében történő módosításáról (az értesítés a C(2017) 1689. számú dokumentummal történt) (EGT-vonatkozású szöveg. )

21.3.2017   
            
            
               HU
            
            
               Az Európai Unió Hivatalos Lapja
            
            
               L 75/27
            
         A BIZOTTSÁG (EU) 2017/486 VÉGREHAJTÁSI HATÁROZATA
   (2017. március 17.)
   a 2004/558/EK határozat I. és II. mellékletének a Luxemburgnak, a németországi Hamburg és Schleswig-Holstein szövetségi tartományoknak és Jersey-nek a szarvasmarhák fertőző rhinotracheitisétől mentes státusa tekintetében, valamint a 2008/185/EK határozat II. mellékletének az olaszországi Friuli Venezia Giulia régió Aujeszky-féle betegségtől mentes státusa tekintetében történő módosításáról
   
      
         (az értesítés a C(2017) 1689. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) és (3) bekezdésére és 10. cikke (2) és (3) bekezdésére,
   mivel:
   
               (1)
            
            
               A 64/432/EGK irányelv megállapítja a szarvasmarha- és sertésfélék Unión belüli kereskedelmére vonatkozó szabályokat. Az említett irányelv 9. cikke előírja, hogy az a tagállam, amelyben kötelező országos ellenőrző program működik a szarvasmarhák fertőző rhinotracheitisére, illetve az Aujeszky-féle betegségre vonatkozóan, a Bizottság elé terjesztheti a programját jóváhagyás céljából. Rendelkezik továbbá a szarvasmarha- és sertésfélék Unión belüli kereskedelméhez előírható további garanciák meghatározásáról is.
            
         
               (2)
            
            
               A 64/432/EGK irányelv 10. cikke előírja, hogy amennyiben egy tagállam úgy véli, hogy területe vagy területének egy része mentes a szarvasmarhák fertőző rhinotracheitisétől, úgy azt jelentenie kell a Bizottságnak, a megfelelő dokumentációs anyagokat mellékelve. Rendelkezik továbbá az Unión belüli szarvasmarha-kereskedelemhez előírható további garanciák meghatározásáról is.
            
         
               (3)
            
            
               A 2004/558/EK bizottsági határozat (2) jóváhagyja az I. mellékletében felsorolt tagállamok által a szarvasmarhák 1-es típusú marhaherpeszvírus (BHV1) okozta fertőző rhinotracheitisének felügyeletére és felszámolására benyújtott programokat az érintett tagállamok említett mellékletben felsorolt régiói tekintetében, amelyekre a szarvasmarhák fertőző rhinotracheitisére vonatkozóan a 64/432/EGK irányelv 9. cikke szerint további garanciák érvényesek. Ezenkívül a 2004/558/EK határozat II. melléklete felsorolja azokat a BHV1-mentesnek minősülő tagállami régiókat, amelyekre a 64/432/EGK irányelv 10. cikke szerint a szarvasmarhák fertőző rhinotracheitisére vonatkozóan további garanciák érvényesek.
            
         
               (4)
            
            
               Luxemburg dokumentációs anyagokat nyújtott be a Bizottsághoz a szarvasmarhák BHV1 okozta fertőző rhinotracheitise ellen való védekezésre és a betegség felszámolására irányuló, az ország egész területére kiterjedő nemzeti programjának jóváhagyásához, valamint a 64/432/EGK irányelv 9. cikke szerint a szarvasmarhák fertőző rhinotracheitisére alkalmazandó további garanciákra vonatkozóan.
            
         
               (5)
            
            
               A Luxemburg által benyújtott dokumentációs anyagok értékelése nyomán indokolt a tagállamot felvenni a 2004/558/EK határozat I. mellékletének jegyzékébe, és a 64/432/EGK irányelv 9. cikke szerint a szarvasmarhák fertőző rhinotracheitisére vonatkozó további garanciákat is alkalmazni kell. A 2004/558/EK határozat I. mellékletét ezért ennek megfelelően módosítani kell.
            
         
               (6)
            
            
               A németországi Hamburg és Schleswig-Holstein szövetségi tartományok jelenleg fel vannak sorolva a 2004/558/EK határozat I. mellékletében.
            
         
               (7)
            
            
               Németország benyújtotta a Bizottságnak a Hamburg és Schleswig-Holstein szövetségi tartományok BHV1-mentességét bizonyító, valamint a 64/432/EGK irányelv 10. cikke szerint az említett tartományok tekintetében a szarvasmarhák fertőző rhinotracheitisére alkalmazandó további garanciákra vonatkozó dokumentációs anyagokat.
            
         
               (8)
            
            
               A Németország által benyújtott dokumentációs anyagok értékelése nyomán Hamburg és Schleswig-Holstein szövetségi tartományokat a 2004/558/EK határozat I. mellékletének jegyzéke helyett a határozat II. mellékletének jegyzékében indokolt felsorolni és a szarvasmarhák fertőző rhinotracheitise tekintetében az említett tartományok esetében alkalmazni kell a 64/432/EGK irányelv 10. cikke szerinti további garanciákat. Ezért a 2004/558/EK határozat I. és II. mellékletét ennek megfelelően módosítani kell.
            
         
               (9)
            
            
               A 706/73/EGK tanácsi rendelet (3) előírja, hogy az állategészségre vonatkozó szabályok alkalmazása szempontjából az Egyesült Királyságot és a Csatorna-szigeteket – beleértve Jersey-t is – egyetlen tagállamnak kell tekinteni.
            
         
               (10)
            
            
               Az Egyesült Királyság benyújtotta a Bizottságnak a Jersey BHV1-mentességét bizonyító, valamint a Jersey tekintetében a szarvasmarhák fertőző rhinotracheitisére alkalmazandó, a 64/432/EGK irányelv 10. cikke szerinti további garanciákra vonatkozó dokumentációs anyagokat.
            
         
               (11)
            
            
               Az Egyesült Királyság által benyújtott dokumentációs anyagok értékelése nyomán indokolt felvenni Jersey-t a 2004/558/EK határozat II. mellékletének jegyzékébe, és a 64/432/EGK irányelv 10. cikke szerint a szarvasmarhák fertőző rhinotracheitisére vonatkozó további garanciákat is alkalmazni kell. A 2004/558/EK határozat II. mellékletét ezért ennek megfelelően módosítani kell.
            
         
               (12)
            
            
               A 2008/185/EK bizottsági határozat (4) kiegészítő garanciákat ír elő a sertések tagállamok közti mozgására. Ezek a garanciák a tagállamok Aujeszky-féle betegségre vonatkozó járványügyi helyzete szerinti besorolásához kapcsolódnak. A 2008/185/EK határozat II. melléklete azokat a tagállamokat és tagállami régiókat foglalja jegyzékbe, amelyeknek az Aujeszky-féle betegségtől való mentesítésére jóváhagyott nemzeti ellenőrzési programokat hajtanak végre.
            
         
               (13)
            
            
               Olaszország dokumentációs anyagokat nyújtott be a Bizottsághoz az Aujeszky-féle betegség felszámolására irányuló, Friuli-Venezia Giulia tartomány területére kiterjedő nemzeti ellenőrzési programjának jóváhagyásához, hogy az említett tartomány a valóságnak megfelelően szerepeljen a 2008/185/EK határozat II. mellékletének jegyzékében.
            
         
               (14)
            
            
               Az Olaszország által benyújtott dokumentációs anyagok értékelése nyomán indokolt felvenni Friuli-Venezia Giulia tartományt a 2008/185/EK határozat II. mellékletének jegyzékébe. A 2008/185/EK határozat II. mellékletét ezért ennek megfelelően módosítani kell.
            
         
               (15)
            
            
               A 2004/558/EK és a 2008/185/EK határozatot ezért ennek megfelelően módosítani kell.
            
         
               (16)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2004/558/EK határozat I. és II. melléklete e határozat I. mellékletének megfelelően módosul.
   2. cikk
   A 2008/185/EK határozat II. melléklete e határozat II. mellékletének megfelelően módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2017. március 17-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
   
      (2)  A Bizottság 2004/558/EK határozata (2004. július 15.) a 64/432/EGK tanácsi irányelvnek a szarvasmarhafélék Közösségen belüli kereskedelme esetében a szarvasmarhák fertőző rhinotracheitisével kapcsolatos további garanciákra vonatkozó végrehajtásáról és az egyes tagállamok által benyújtott felszámolási programok jóváhagyásáról (HL L 249., 2004.7.23., 20. o.).
   
      (3)  A Tanács 706/73/EGK rendelete (1973. március 12.) a Csatorna-szigeteken és a Man-szigeten a mezőgazdasági termékek kereskedelmére alkalmazandó közösségi szabályokról (HL L 68., 1973.3.15., 1. o.).
   
      (4)  A Bizottság 2008/185/EK határozata (2008. február 21.) az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról és a betegséggel kapcsolatos információnyújtással szemben támasztott kritériumokról (HL L 59., 2008.3.4., 19. o.).
   
      I. MELLÉKLET
      A 2004/558/EK határozat I. és II. mellékletének a helyébe a következő szöveg lép:
      „
            I. MELLÉKLET
            
                        Tagállamok
                     
                     
                        A tagállamok azon régiói, amelyekre a 64/432/EGK irányelv 9. cikke szerint a szarvasmarhák fertőző rhinotracheitisére vonatkozóan további garanciák érvényesek
                     
                  
                        Belgium
                     
                     
                        Minden régió
                     
                  
                        Cseh Köztársaság
                     
                     
                        Minden régió
                     
                  
                        Németország
                     
                     
                        Az alábbi közigazgatási régiók Észak-Rajna-Vesztfáliában:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Olaszország
                     
                     
                        Friuli-Venezia Giulia régió
                        Trento autonóm megye
                     
                  
                        Luxemburg
                     
                     
                        Minden régió
                     
                  
         
            II. MELLÉKLET
            
                        Tagállamok
                     
                     
                        A tagállamok azon régiói, amelyekre a 64/432/EGK irányelv 10. cikke szerint a szarvasmarhák fertőző rhinotracheitisére vonatkozóan további garanciák érvényesek
                     
                  
                        Dánia
                     
                     
                        Minden régió
                     
                  
                        Németország
                     
                     
                        A következő szövetségi tartományok:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bajorország
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bréma
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Alsó-Szászország
                                 
                              
                                     
                                 
                                 
                                    Mecklenburg–Elő-Pomeránia
                                 
                              
                                     
                                 
                                 
                                    Rajna-vidék–Pfalz
                                 
                              
                                     
                                 
                                 
                                    Saar-vidék
                                 
                              
                                     
                                 
                                 
                                    Szászország
                                 
                              
                                     
                                 
                                 
                                    Szász-Anhalt
                                 
                              
                                     
                                 
                                 
                                    Schleswig-Holstein
                                 
                              
                                     
                                 
                                 
                                    Türingia
                                 
                              
                                     
                                 
                                 
                                    Az alábbi közigazgatási régiók Észak-Rajna-Vesztfáliában:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Olaszország
                     
                     
                        Valle d'Aosta régió
                        Bolzano autonóm tartomány
                     
                  
                        Ausztria
                     
                     
                        Minden régió
                     
                  
                        Finnország
                     
                     
                        Minden régió
                     
                  
                        Svédország
                     
                     
                        Minden régió
                     
                  
                        Egyesült Királyság
                     
                     
                        Jersey
                     
                  ”
   
   
      II. MELLÉKLET
      A 2008/185/EK határozat II. melléklete helyébe a következő szöveg lép:
      
         
            „II. MELLÉKLET
            
               Tagállamok vagy tagállami régiók, ahol az Aujeszky-féle betegség felszámolására jóváhagyott nemzeti ellenőrzési programokat hajtanak végre
            
            
                        ISO-kód
                     
                     
                        Tagállam
                     
                     
                        Régió
                     
                  
                        ES
                     
                     
                        Spanyolország
                     
                     
                        Minden régió
                     
                  
                        IT
                     
                     
                        Olaszország
                     
                     
                        Friuli-Venezia Giulia régió
                     
                  
                        LT
                     
                     
                        Litvánia
                     
                     
                        Minden régió
                     
                  
                        PL
                     
                     
                        Lengyelország
                     
                     
                        Minden régió”